69. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α3/οίκ. 6281 της 7/30 Ιουν. 1978 (ΦΕΚ Β’ 588) Περί του ύψους του μηνιαίου συνολικού ποσού ιδιαίτερης αμοιβής των ιατρών των Νοσηλευτικών Ιδρυμάτων. ΄Εχοντας υπόψη: 1.Τις διατάξεις της παρ. 3 του άρθρ. 5 του Νόμ. 3623/1956 «περί κατωτάτων ορίων ιατρικής αμοιβής και συνθηκών εργασίας των ιατρών», όπως συμπληρώθηκαν με εκείνες της παρ. 5 του άρθρ. 17 του Νόμ. 3796/1957 «περί διαβαθμίσεως και εντάξεως προσωπικού κ.λ.π.». 2.Την ανάγκη, ενόψη των διατάξεων της παρ. 2 του άρθρ. 104 του Συντάγματος, ίσης μεταχειρίσεως των ιατρών όλων των Νοσοκομείων. Προσωπικό Νοσηλευτικών Ιδρυμάτων 34.Β.β.68-70 3.Την απόφαση 1047/1978 του Συμβουλίου της Επικρατείας, με την οποία ακυρώθηκε η απόφασή μας Α3/οίκ. 7825/20.7.1977 «περί του ύψους του μηνιαίου συνολικού ποσού ιδιαίτερης αμοιβής των ιατρών των Νοσηλευτικών Ιδρυμάτων» για παράλειψη, δημοσιεύσεώς της με την εφημερίδα της Κυβερνήσεως και την κατ’ ακολουθία αυτού ανάγκη επαναρυθμίσεως του θέματος της αποφάσεως αυτής νομοτύπως, αποφασίζουμε: Το συνολικοό για κάθε μήνα ποσό, που καταβάλλεται στους ιατρούς των Νοσηλευτικών Ιδρυμάτων γενικά (Δημοσίου και Ιδιωτικού Δικαίου) και των Νοσοκομείων που ανήκουν στα Νομικά Πρόσωπα, από ιδιαίτερη αμοιβή σύμφωνα με τις διατάξεις της παρ. 3 του άρθρ. 5 του Ν.Δ. 3623/1956, όπως συμπληρώθηκαν με την παρ. 5 του άρθρ. 17 του Νόμ. 3796/1957, δεν μπορεί να είναι μεγαλύτερο από το σύνολο των μηνιαίων βασικών αποδοχών (βασικός μισθός+χρονοεπίδομα+προσωρινό και προσωπικό επίδομα+επίδομα σπουδών) του δικαιούχου ιατρού. Τυχόν υπόλοιπο της ιδιαίτερης αμοιβής παραμένει σαν έσοδο του Νοσοκομείου. Το συνολικό ποσό της αμοιβής υπολογίζεται για κάθε μήνα και δεν επιτρέπεται συμψηφισμός μεταξύ των ποσών περισσοτέρων μηνών. Η απόφαση αύτη να δημοσιευθεί με την Εφημερίδα της Κυβερνήσεως. 